open-index/open-wikipedia-markdown huggingface dataset:
Γεωργική χημεία

Η **γεωργική χημεία** είναι ιδιαίτερος κλάδος της εφηρμοσμένης χημείας, στον οποίο κύριο αντικείμενο μελέτης και έρευνας είναι το χημικό περιβάλλον, στο οποίο μπορεί να αναπτυχθεί ένα φυτό. Στο χημικό περιβάλλον περιλαμβάνεται το έδαφος, η ατμόσφαιρα, το νερό κ.λπ. Είναι, επίσης, η επιστήμη των χημικών συνθέσεων και των αλλαγών που σχετίζονται με την παραγωγή, την προστασία και τη χρήση των καλλιεργειών. Ως βασική επιστήμη, η γεωργική χημεία περιλαμβάνει όλες τις διαδικασίες μέσω των οποίων ο άνθρωπος αποκτά τρόφιμα και ίνες για τον εαυτό του. Ως εφηρμοσμένη επιστήμη ή τεχνολογία, ασχολείται με τον έλεγχο αυτών των διαδικασιών για την αύξηση των αποδόσεων, τη βελτίωση της ποιότητας και τη μείωση του κόστους. Κλάδοι της γεωργικής χημείας είναι η λιπασματολογία, η φυτοφαρμακολογία, κ.ά.

## Στόχοι της έρευνας
Κύριος στόχος της μελέτης και έρευνας της χημικής σύστασης του εδάφους και των φυτών είναι η αναζήτηση μέσων και τρόπων διατήρησης, βελτίωσης και ανάπτυξης των φυτικών οργανισμών και κυρίως της γονιμότητας του εδάφους. Από την έρευνα αυτή προσδιορίζονται γενικότερα όλα εκείνα τα χημικά μέσα με τα οποία διασφαλίζεται τόσο η βελτίωση, όσο και η προστασία της γεωργικής παραγωγής, όπου αυτή εφαρμόζεται. Για την επίτευξη των παραπάνω στόχων, η γεωργική χημεία χρσιμοποιεί αρκετές τεχνικές στις οποίες συμπεριλαμβάνονται: 
* Τεχνικές διατήρησης και βελτίωσης της ποιότητας του εδάφους.
* Τεχνικές ανάπτυξης αποτελεσματικών μυκητοκτόνων, εντομοκτόνων, ζιζανιοκτόνων και συμπληρωμάτων ζωοτροφών, λιπασμάτων και ρυθμιστών ανάπτυξης των φυτών.
* Αειφορικές τεχνικές για τη διατήρηση και αναπλήρωση των πόρων. 

## Λειτουργία
Στο πλαίσιο του οικοσυστήματος του εδάφους οργανικά και ανόργανα συστατικά αλληλεπιδρούν σε πολύπλοκους κύκλους ιδιαίτερης σημασίας για όλες τα ζώντα όντα. Η εισροή άνθρακα από φωτοσυνθετικούς οργανισμούς παρέχουν το καύσιμο για την ανάπτυξη και την αναπαραγωγή πολλών οργανισμώνς του εδάφους. Οι οργανισμοί του εδάφους, με τη σειρά τους, αποικοδομούν τον οργανικό άνθρακα και απελευθερώνουν τις απαιτούμενες θρεπτικές ουσίες. Η σταθερότητα και η παραγωγικότητα των γεωργικών οικοσυστημάτων βασίζεται στην αποτελεσματική λειτουργία αυτών και άλλων διαδικασιών, στις οποίες ανακυκλώνεται ο άνθρακας και τα θρεπτικά συστατικά όπως το άζωτο και ο φώσφορος. Οι ανθρωπογενείς διαταραχές στο συγκεκριμένο οικοσύστημα, με χρήση φυτοφαρμάκων ή λιπασμάτων, μεταβάλλουν τις διαδικασίες του, ενίοτε με αρνητικές περιβαλλοντικές συνέπειες.

## Παραπομπές σημειώσεις

## Πηγές
* "Εγκυκλοπαίδεια Πάπυρος Larousse Britannica" τομ.61, σελ.99

Κατηγορία:Γεωργία (δραστηριότητα)
Κατηγορία:Κλάδοι της χημείας
Κατηγορία:Επιστήμες Γης και Περιβάλλοντος
Κατηγορία:Βιοχημεία
Ρόσεν Πλέβνελιεφ

-->
}}
Ο **Ρόσεν Πλέβνελιεφ** (βουλγαρικά: Росен Асенов Плевнелиев, γενν. στις 14 Μαΐου 1964) είναι πολιτικός από τη Βουλγαρία. Ανέλαβε Πρόεδρος της Βουλγαρίας από τις 22 Ιανουαρίου 2012 έπειτα την νίκη του στις προεδρικές εκλογές του 2011 και υπηρέτησε στο αξίωμα αυτό ως τις 22 Ιανουαρίου 2017.

## Βιογραφία
Ο Πλέβνελιεφ γεννήθηκε στο Άνω Νευροκόπι. Είναι απόγονος Βούλγαρων προσφύγων από το χωριό Πλεύνα, Δράμας, που μετακόμισαν στη Βουλγαρία το 1913. Ο Ρόσεν Πλεβνέλιεφ φοίτησε στο Μπλαγκόεβγκραντ στο Μαθηματικό Γυμνάσιο, από το οποίο αποφοίτησε το 1982. Το 1989 αποφοίτησε από το Τεχνικό Πανεπιστήμιο της Σόφιας, ενώ την ίδια χρονιά έγινε συνεργάτης στο Ινστιτούτο Τεχνολογίας μικροεπεξεργαστών, Πράβετς. Το 1990 ίδρυσε μια ιδιωτική κατασκευαστική εταιρεία στη Βουλγαρία. Μεταξύ άλλων, η εταιρεία κατασκεύασε το Επιχειρηματικό πάρκο της Σόφιας.

## Παραπομπές


## Εξωτερικοί σύνδεσμοι
* Επίσημη Ιστοσελίδα της Ρόσεν Πλέβνελιεφ - υποψήφιου για την Προεδρία της Βουλγαρίας
* Προεδρία της Βουλγαρίας 

Κατηγορία:Πρόεδροι της Βουλγαρίας
Κατηγορία:Βούλγαροι Μακεδόνες
Κατηγορία:Βούλγαροι επιχειρηματίες
Το Βυζάντιο μετά το Βυζάντιο

**Το Βυζάντιο μετά το Βυζάντιο** είναι έργο του Νικολάε Γιόργκα.

Αρχικά δημοσιεύθηκε στα γαλλικά το 1935 στο Βουκουρέστι, το βιβλίο αυτό έχει μεγάλη επικαιρότητα καθώς συμβάλλει στην κατανόηση των πολιτικών, κοινωνικών, πολιτιστικών συνθηκών, και το  πνευματικό υπόβαθρο της ιστορίας της πολυτάραχης περιοχής της Νοτιοανατολικής Ευρώπης.Ο συγγραφέας του , "Το Βυζάντιο μετά το Βυζάντιο»,  επισημαίνει τη μεγάλη συνεισφορά του βυζαντινού πολιτισμού στο δυτικό κόσμο, ειδικά κατά τη διάρκεια της Αναγέννησης. Αυτός δείχνει ότι το Βυζάντιο επέζησε μέσω των ανθρώπων του και των τοπικών αυτονομιών, καθώς και με τους εξόριστους, τους κληρικούς της, μελετητές, τους εμπόρους, και τους πολιτικούς αξιωματούχους. Μία από τις σημαντικότερες εκφράσεις αυτής της επιρροής εντοπίζεται στα πριγκιπάτα της Ρουμανίας, όπου Έλληνες από το Φανάρι, συνοικία της Κωνσταντινούπολης, διαδραμάτισαν σημαντικό ρόλο στη ρουμανική πολιτική ζωή, ορίζοντας μια ολόκληρη περίοδο της ιστορίας της Ρουμανίας, της Περιόδου των Φαναριωτών. Συνέχισαν τις βυζαντινές ιδέες, τις φιλοδοξίες, την εκπαίδευση, και τον τρόπο ζωής των Βυζαντινών. Όλα αυτά, μας επιτρέπουν να μιλάμε για το Βυζάντιο μετά το Βυζάντιο. 
## Παραπομπές

## Πηγές
*Φλορίν Μαρινέσκου, Για την ελληνική έκδοση του έργου του Ν. IORGA, «Το Βυζάντιο μετά το Βυζάντιο»-Βιβλιογραφικό δοκίμιο, Βυζαντινός Δόμος, τομ.2 (1988),σελ.115-123
*Νίκος Σβορώνος, *Πρόλογος*, στο: Ν. Iorga,, Το Βυζάντιο μετά το Βυζάντιο, μτφρ.Γιάννης Καράς, εκδ. Gutenberg - Γιώργος & Κώστας Δαρδανός, 1989, σελ.9-12.

Κατηγορία:Τέχνες στη Ρουμανία
Πανελλήνιο πρωτάθλημα ανώμαλου δρόμου ανδρών 1969

Το **[[Πανελλήνιο πρωτάθλημα ανώμαλου δρόμου ανδρών]] 1969** διεξήχθη στις 23 Φεβρουαρίου στην Τρίπολη. Πρωταθλητής αναδείχθηκε ο Βιρβίλης της ΑΕΚ (απόσταση 10.000μ.), ενώ πρωταθλητής σύλλογος αναδείχθηκε ο Παναθηναϊκός στην ομαδική αλλά και στην πολλαπλή.

## Οι 3 πρώτοι αθλητές

## Ομαδικές βαθμολογίες

## Πρωταθλήματα μικρών ηλικιών

## Πηγές
Αθλητική Ηχώ 26-2-1969 σελ. 2

Ανδρων
Κατηγορία:Στίβος το 1969
Κατηγορία:Τρίπολη Αρκαδίας
Πανελλήνιο πρωτάθλημα ανώμαλου δρόμου ανδρών 1968

Το **[[Πανελλήνιο πρωτάθλημα ανώμαλου δρόμου ανδρών]] 1968** διεξήχθη στις 25 Φεβρουαρίου στην Αθήνα, στο Άλσος Συγγρού Αμαρουσίου με συμμετοχή 800 αθλητών και αθλητριών όλων των ηλικιών από 33 σωματεία από όλη την Ελλάδα. Στους άνδρες μετείχαν 134 δρομείς από 25 συλλόγους και στους εφήβους 218 δρομείς από 28 συλλόγους.

Πρωταθλητής αναδείχθηκε ο Νίκος Αυλακιώτης του Πανελληνίου (απόσταση 10.000μ.), ενώ πρωταθλητής σύλλογος αναδείχθηκε ο Παναθηναϊκός στην ομαδική αλλά και στην πολλαπλή.

## Οι 3 πρώτοι αθλητές

## Ομαδικές βαθμολογίες

## Πρωταθλήματα μικρών ηλικιών

## Πηγές
* Αθλητική Ηχώ 26-2-1968 σελ. 2
* Μακεδονία, 25/2/1968, σ. 13.

Ανδρων
Κατηγορία:Στίβος το 1968
Κατηγορία:Διοργανώσεις στίβου στην Αθήνα
Πανελλήνιο πρωτάθλημα ανώμαλου δρόμου ανδρών 1998

Το **[[Πανελλήνιο πρωτάθλημα ανώμαλου δρόμου ανδρών]] 1998** διεξήχθη στις 8 Φεβρουαρίου στο Λιτόχωρο. Πρωταθλητής αναδείχθηκε ο Χαραμής του ΠΑΟ Φλόγα Παγκρατίου (απόσταση 12.000μ.), ενώ πρωταθλητής σύλλογος αναδείχθηκε ο Πανελλήνιος. Αυτή τη χρονιά διεξήχθη για πρώτη φορά το πρωτάθλημα παμπαίδων.

## Οι 6 πρώτοι αθλητές

## Ομαδική βαθμολογία

## Πρωταθλήματα μικρών ηλικιών

## Πηγές
* Αθλητική Ηχώ 9-2-1998 σελ. 33
* [Αποτελέσματα](https://web.archive.org/web/20111105123754/http://www.segas.gr/(S(uyridq55w5slzy55yw2y3dvd))/SEGAS/Results.aspx?pagenb=71917) Επίσημος ιστότοπος του ΣΕΓΑΣ

Ανδρων
Κατηγορία:Στίβος το 1998
Κατηγορία:Δήμος Δίου - Ολύμπου
Πανελλήνιο πρωτάθλημα ανώμαλου δρόμου ανδρών 1996

Το **[[Πανελλήνιο πρωτάθλημα ανώμαλου δρόμου ανδρών]] 1996** διεξήχθη στις 18 Φεβρουαρίου στο Λιτόχωρο. Πρωταθλητής αναδείχθηκε ο Χαραμής του ΠΑΟ Φλόγα Παγκρατίου (απόσταση 12.000μ.), ενώ πρωταθλητής σύλλογος αναδείχθηκε ο Παναθηναϊκός.

## Οι 3 πρώτοι αθλητές

## Ομαδική βαθμολογία

## Πρωταθλήματα μικρών ηλικιών

## Πηγές
Αθλητική Ηχώ 19-2-1996 σελ. 33

Ανδρων
Κατηγορία:Στίβος το 1996
Κατηγορία:Δήμος Δίου - Ολύμπου
Πρωτάθλημα Ε.Π.Σ. Πειραιώς 1925-26

Στο 2ο πρωτάθλημα της **[[Ε.Π.Σ. Πειραιώς]] 1925-26** τον τίτλο κατέκτησε και πάλι ο **[[Ολυμπιακός Σ.Φ.Π. (ποδόσφαιρο)|Ολυμπιακός]]**. Από τη διοργάνωση αυτή παρουσιάστηκαν τα πρώτα δείγματα μεροληψίας, τα οποία οδήγησαν στην μακροχρόνια αντιπαράθεση των δύο κορυφαίων συλλόγων του Πειραιά. Ο Εθνικός τιμωρήθηκε από την Ε.Π.Σ. Πειραιώς με διαγραφή και κατόπιν διοργάνωσε δικό του πρωτάθλημα με φιλικές του επίσημες και μη ομάδες, για να επανέλθει το φθινόπωρο στην Ένωση.

## Λεπτομέρειες
Το πρωτάθλημα ξεκίνησε και διεξήχθη κανονικά. Ωστόσο όμως, την παραμονή του τελικού αγώνα μεταξύ των Εθνικού και Ολυμπιακού που θα έκρινε τον πρωταθλητή η ΕΠΣΠ τιμώρησε τον Εθνικό με διαγραφή και αποτέλεσμα της ενέργειας αυτής ήταν η σχεδόν διάσπαση της Ένωσης καθώς ο Εθνικός με τη Φαληρική Ένωση αποχώρησαν και κατόπιν ο Εθνικός ίδρυσε τον "Σύνδεσμο Ποδοσφαιρικών Σωματείων Πειραιώς". Τελικά, στο πρωτάθλημα της Ένωσης Ποδοσφαιρικών Σωματείων Πειραιώς απέμειναν μόνο τρεις ομάδες και τον τίτλο του πρωταθλήματος 1925-26 πήρε ο Ολυμπιακός, ενώ δεύτερος τερμάτισε ο Φαληρικός Σύνδεσμος.

Ο νεοσύστατος Σύνδεσμος διοργάνωσε ξεχωριστό πρωτάθλημα με ομάδες που ιδρύθηκαν σε συνοικίες του Πειραιά. Το πρωτάθλημα του Συνδέσμου ξεκίνησε τον Ιούλιο του 1926 και αρχικά συμμετείχαν ο Εθνικός, η Άμυνα Κοκκινιάς, ο Πειραϊκός, ο Ηρακλής, η Ελλάς και το Βυζάντιο. Το πρωτάθλημα του Συνδέσμου διεξήχθη με προημιτελική, ημιτελική και τελική φάση με τις 6 αυτές ομάδες αρχικά και το κατέκτησε ο Εθνικός, όπου έφτασε με ευκολία στον τελικό και επικράτησε 4-1 του Ηρακλή Πειραιώς, σε αγώνα που διεξήχθη στο γήπεδο του Ποδηλατοδρομίου, την Κυριακή 1 Αυγούστου 1926.

Η δράση του Εθνικού, αν και τυπικά ανορθόδοξη, τελικά ωφέλησε το πειραϊκό ποδόσφαιρο, αφού από τις αρχές τις επόμενης περιόδου 1926-27, έφερε για πρώτη φορά στο προσκήνιο ποδοσφαιρικά σωματεία από τις συνοικίες του Πειραιά: Κοκκινιά, Ταμπούρια, Μοσχάτο, Καλλιθέα, Δραπετσώνα, τα οποία εντάχθηκαν στον νεοσύστατο Σύνδεσμο, πριν αυτός συγχωνευτεί εν τέλει με την ΕΠΣΠ τον Νοέμβριο του 1926, έπειτα την παρέμβαση και των άλλων Ενώσεων, δεδομένου ότι ήταν στα σπάργανα η ίδρυση της ΕΠΟ.

## Τα σωματεία

### Της Ένωσης

Τα πέντε σωματεία-μέλη της Ένωσης Ποδ. Συλλόγων Πειραιώς που ξεκίνησαν τη σεζόν ήταν:

* 1 Ο Εθνικός Πειραιώς τιμωρήθηκε από την ΕΠΣΠ με διαγραφή και αποχώρησε.
* 2 Η Φαληρική Ένωσις αποχώρισε, υποστηρίζοντας τον Εθνικό Πειραιώς.

### Του Συνδέσμου
Τα σωματεία-μέλη του Συνδέσμου Ποδ. Σωματείων Πειραιώς που πήραν μέρος αρχικά στο πρωτάθλημα του Συνδέσμου για την περίοδο 1925-26, ήταν:
 

* 1 Ο Ποδοσφαιρικός Σύνδεσμος «Ελλάς» ιδρύθηκε τον Ιούνιο του 1926.

## Πηγές

* Ηλεκτρονικό αρχείο εφ. "Αθλητική Ηχώ".
* Ανδρέας Μπόμης, "Γκολ 2000 Ένας αιώνας ποδόσφαιρο", Εκδόσεις Πελεκάνος, Αθήνα 1999, σ. 42.
* Γεώργιου Πασαμήτρου, "Η ιστορία του πειραϊκού ποδοσφαίρου", εφ. "Αθλητική Ηχώ" 22-24 Μαρτίου 1951.

## Αναφορές


Κατηγορία:Ε.Π.Σ. Πειραιώς
Κατηγορία:Εγχώρια ποδοσφαιρικά πρωταθλήματα 1925-1926
Διάσκεψη του Κολόμπο

Η **Διάσκεψη του Κολόμπο** ήταν μία διάσκεψη των υπουργών της βρετανικής κοινοπολιτείας που συνήλθε τον Ιανουάριο του 1950, στη πόλη Κολόμπο της Κεϋλάνης, σημερινής Σρι Λάνκα, εξ ου και η ονομασίας της.

Η Διάσκεψη αυτή συνήλθε στις 9 Ιανουαρίου και έληξε πέντε ημέρες αργότερα, στις 14 Ιανουαρίου του 1950. Κύρια θέματα - ζητήματα που συζητήθηκαν και εξετάσθηκαν, σύμφωνα πάντα με την τότε δημοσιευθείσα ημερήσια διάταξη, ήταν τα ακόλουθα έξι:
# Η πολιτική κατάσταση της Ευρώπης στο μέτρο που ενδιέφερε την κοινοπολιτεία.
# Η οικονομική εξέλιξη της Ανατολικής Ασίας την εποχή εκείνη.
# Ο αγώνας κατά της κομουνιστικής επέκτασης στην Ανατολική Ασία.
# Η συνθήκη ειρήνης με την Ιαπωνία.
# Η εκ της κομουνιστικής επικράτησης στην Κίνα δημιουργηθείσα κατάσταση, και
# Η άμυνα της Νοτιο-Ανατολικής Ασίας.

Σημειώνεται ότι από τα πορίσματα της διάσκεψης αυτής προέκυψε στη συνέχεια η εκ μέρους της Αγγλίας αναγνώριση της κομουνιστικής κυβέρνησης της Κίνας, παρότι άρχισε την ίδια εποχή να εντείνεται ο ψυχρός πόλεμος και ο μακαρθισμός εκ μέρους των ΗΠΑ.

Κατηγορία:Κοινοπολιτεία των Εθνών
Κατηγορία:Σρι Λάνκα
Παρί ΦΚ

Η **Παρί Φουτμπόλ Κλεμπ** (γαλλικά: *Paris Football Club* ή **PFC**) είναι γαλλική ποδοσφαιρική ομάδα με έδρα το Παρίσι. Η ομάδα ιδρύθηκε το 1969 και για τη σεζόν 2025–26 αγωνίζεται στη ανώτατη κατηγορία του γαλλικού ποδοσφαίρου, τη Λιγκ 1. Η Παρί παίζει τα εντός έδρας παιχνίδια της στο Σταντ Σεμπαστιάν Σαρλετύ που βρίσκεται στο 13ο δημοτικό διαμέρισμα του Παρισιού. Προπονητής της ομάδας είναι ο Αλέν Μ'Μπομά και αρχηγός της ο μέσος Ιμπαχίμα Φαγιέ.

Η Παρί ιδρύθηκε το 1969 και αργότερα συγχωνεύτηκε με τη Σταντ Σεν-Ζερμέν για τη δημιουργία της Παρί Σεν Ζερμέν. Η τωρινή Παρί ΦΚ υπάρχει ως αποτέλεσμα της απόσχισης της ομάδας από την Παρί Σεν Ζερμέν. Ανεξάρτητα από την ομοιότητά της, η οποία έθεσε γερές βάσεις στην ομάδα, η Παρί ΦΚ είχε μια σκοτεινή ιστορία έχοντας περάσει το μεγαλύτερο μέρος της ύπαρξής της αγωνιζόμενη στις ερασιτεχνικές κατηγορίες. Η μεγαλύτερη, μέχρι σήμερα, διάκριση της ομάδας ήταν η πρώτη θέση στο γκρουπ της στο Ερασιτεχνικό Πρωτάθλημα Ποδοσφαίρου Γαλλίας το 2006. Η Παρί ΦΚ αγωνίστηκε τελευταία φορά στη Λιγκ 1 τη σεζόν 1978–79.

Αν και η Παρί ΦΚ δεν έχει κάποια ιδιαίτερη διάκριση, αποτέλεσε πηγή για αρκετά νεαρά ταλέντα τα οποία αργότερα έφυγαν για να έχουν μια επιτυχημένη καριέρα. Στους σημαντικούς παίκτες που ξεκίνησαν την καριέρα τους στη PFC συμπεριλαμβάνονται οι Ζαν-Κριστόφ Τουβενέλ, Μαμαντού Σακό, Τιτζανί Μπελαϊντ, Αϊμέν Μπελαϊντ, και ο Γκαμπριέλ Ομπερτάν. Ο Σακό και τα αδέρφια Μπελαϊντ έγιναν από τότε διεθνείς με τις ανδρικές εθνικές τους ομάδες, ενώ ο Τουβενέλ κατάφερε να κερδίσει το χρυσό μετάλλιο στους Ολυμπιακούς Αγώνες του 1984 στο ποδόσφαιρο. Ο προπονητής Ροζέρ Λεμέρ ξεκίνησε την προπονητική του καριέρα στην ομάδα πριν οδηγήσει τη Γαλλία στους τίτλους του Ευρωπαϊκού Πρωταθλήματος του 2000 και του Κυπέλλου Συνομοσπονδιών της FIFA το 2001.

## Παραπομπές


## Εξωτερικοί σύνδεσμοι
*  


Κατηγορία:Ιδρύσεις αθλητικών συλλόγων το 1969
Κατηγορία:Ιδρύσεις ποδοσφαιρικών ομάδων το 1969
Λεωνίδας Αντ. Εμπειρίκος

Ο **Λεωνίδας Εμπειρίκος** ήταν Έλληνας πολιτικός.

## Βιογραφικά στοιχεία

Γεννήθηκε στην Άνδρο και ήταν γιος του Αντώνη Εμπειρίκου. Σπούδασε ιατρική στο Παρίσι, ιδιώτευσε ως ιατρός και το 1850 εξελέγη βουλευτής Άνδρου. Με πρότασή του το επώνυμο της οικογένειας μεταβλήθηκε από "Μπιρίκος" σε "Εμπειρίκος".

Απεβίωσε το 1853. Ήταν παντρεμένος και είχε αποκτήσει έναν γιο, τον Αντώνιο Εμπειρίκο, που πέθανε σε νεαρή ηλικία.

## Πηγές


Κατηγορία:Βουλευτές Άνδρου
Κατηγορία:Οικογένεια Εμπειρίκου
Κατηγορία:Πολιτικοί-επέκταση
Λεωνίδας Εμπειρίκος

Το ονοματεπώνυμο **Λεωνίδας Εμπειρίκος** μπορεί να αναφέρεται στα παρακάτω μέλη της οικογένειας Εμπειρίκου από την Άνδρο:

* Λεωνίδα Ανδρ. Εμπειρίκο (1872-1947), εφοπλιστή, βουλευτή και υπουργό, πατέρας του ποιητή Ανδρέα Εμπειρίκου
* Λεωνίδα Αντ. Εμπειρίκο (; - 1853), ιατρό και βουλευτή
* Λεωνίδας Εμπειρίκος (ιστορικός) (γενν. 1957), γιο του ποιητή Ανδρέα Εμπειρίκου
Κωνσταντίνος Επαμ. Εμπειρίκος

Ο **Κωνσταντίνος Εμπειρίκος** (1895 - 1980) ήταν Έλληνας εφοπλιστής και υπουργός.
## Βιογραφικά στοιχεία
Γεννήθηκε στην Αθήνα και ήταν γιος του Επαμεινώνδα Εμπειρίκου και της Όλγας Κουμουνδούρου. Από την πλευρά του πατέρα του καταγόταν από την οικογένεια Εμπειρίκου, ενώ από την πλευρά της μητέρας του από την οικογένεια Κουμουνδούρου. Παππούς του ήταν ο Αλέξανδρος Κουμουνδούρος, ενώ αδέρφια του ήταν ο Αλέξανδρος Εμπειρίκος - Κουμουνδούρος και ο Γεώργιος Εμπειρίκος. Σπούδασε νομικά στο Πανεπιστήμιο Αθηνών και συμπλήρωσε τις σπουδές του στη Γερμανία.

Ανέλαβε το τοπικό κόμμα του πατέρα του και εξελέγη βουλευτής Κυκλάδων στις εκλογές του 1926. Το 1928 επανεξελέγη βουλευτής Άνδρου. Ασχολήθηκε με τις τραπεζικές και ναυτιλιακές επιχειρήσεις διατηρώντας μαζί με τα αδέρφια του μια από τις σημαντικότερες ελληνικές ναυτιλιακές επιχειρήσεις με γραφεία στο Λονδίνο και τον Πειραιά. Την περίοδο 1936-1941 διετέλεσε αντιπρόεδρος της Ενώσεως των Ελλήνων Εφοπλιστών. Δώρισε σημαντικά ποσά σε κοινωφελή ιδρύματα μεταξύ των οποίων και στο "Εμπειρίκειο Γηροκομείο" της Άνδρου καθώς και στο Πολεμικό Ναυτικό και τον Δήμο Άνδρου. Το 1928 μαζί με τα αδέρφια του ανέλαβε τα έξοδα της ανέγερσης δημοτικού σχολείο στο χωριό Άρνη της Άνδρου.

Απεβίωσε στη Γενεύη στις 12 Δεκεμβρίου 1980. Ήταν παντρεμένος και δεν είχε παιδιά.
## Πηγές


Κατηγορία:Οικογένεια Εμπειρίκου
Κατηγορία:Έλληνες εφοπλιστές
Κατηγορία:Βουλευτές Κυκλάδων
Γεώργιος Επαμ. Εμπειρίκος

Ο **Γεώργιος Εμπειρίκος** (1901 - 1980) ήταν Έλληνας εφοπλιστής, τραπεζίτης και πολιτικός.
## Βιογραφικά στοιχεία
Γεννήθηκε στην Αθήνα και ήταν γιος του Επαμεινώνδα Εμπειρίκου και της Όλγας Κουμουνδούρου. Από την πλευρά του πατέρα του καταγόταν από την οικογένεια Εμπειρίκου ενώ από την πλευρά της μητέρας του από την οικογένεια Κουμουνδούρου. Παππούς του ήταν ο Αλέξανδρος Κουμουνδούρος ενώ αδέρφια του ήταν ο Αλέξανδρος Εμπειρίκος - Κουμουνδούρος και ο Κωνσταντίνος Εμπειρίκος. Ακολούθησε πολιτική σταδιοδρομία εκλεγόμενος βουλευτής Κυκλάδων στις εκλογές του 1932 με το Λαϊκό Κόμμα. Επανεξελέγη βουλευτής Άνδρου το 1933.

Υπήρξε μέλος του διοικητικού συμβουλίου της Τράπεζας της Ελλάδος και της Εθνικής Τράπεζας της Ελλάδος καθώς και σύμβουλος της τελευταίας την περίοδο 1936 - 1941. Δώρισε  σημαντικά ποσά στο Εμπειρίκειο Γηροκομείο, στον Δήμο Άνδρου καθώς και στον ΕΟΤ.

Ήταν παντρεμένος και είχε αποκτήσει παιδιά. Γιος του είναι ο Επαμεινώνδας Γ. Εμπειρίκος.
## Πηγές


Κατηγορία:Οικογένεια Εμπειρίκου
Κατηγορία:Βουλευτές Άνδρου
Κατηγορία:Έλληνες εφοπλιστές
Κατηγορία:Έλληνες τραπεζίτες
Επαμεινώνδας Εμπειρίκος

Το ονοματεπώνυμο *Επαμεινώνδας Εμπειρίκος* μπορεί να αναφέρεται στους:

* Επαμεινώνδας Κ. Εμπειρίκος, εφοπλιστής, τραπεζίτης & πολιτικός
* Επαμεινώνδας Γ. Εμπειρίκος, εφοπλιστής & εγγονός του παραπάνω
Οικογένεια Καΐρη

Η **οικογένεια Καΐρη** είναι παλιά οικογένεια πολιτικών και εφοπλιστών της Άνδρου. Τα μέλη της προεπαναστατικά υπήρξαν πρόκριτοι του νησιού ενώ μετά την ανεξαρτησία εξελέγησαν δήμαρχοι, βουλευτές και γερουσιαστές. 

Κύριος εκπρόσωπος της οικογένειας είναι ο λόγιος Θεόφιλος Καΐρης. Ως πρόκριτοι στο νησί είχαν υπηρετήσει οι Λορέντζος Καΐρης και Νικόλαος Καΐρης, πρώτος δήμαρχος της Άνδρου διετέλεσε ο Μιχαήλ Λορέντζου Καΐρης (1790 - 1880) ενώ στην ίδια θέση υπηρέτησαν και οι Μιχαήλ Δ. Καΐρης, Δημήτριος Μ. Καΐρης (1845 - 1899) και Λορέντζος Μιχαήλ Καΐρης. Στον δήμο Κορθίου ως δήμαρχοι υπηρέτησαν οι Νικόλαος Π. Καΐρης (1817 - 1897), Γεώργιος Ν. Καΐρης (1817 - 1887) και Περικλής Γ. Καΐρης, γιος του προηγούμενου. Γερουσιαστής υπήρξε ο Μιχαήλ Λ. Καΐρης ενώ στα τέλη του 18ου αιώνα Αρχιεπίσκοπος Άνδρου ήταν ο Διονύσιος Καΐρης Β΄, αδερφός του Λορέντζου Καΐρη. Αγωνιστής του 1821 ήταν ο Μιχαήλ Καΐρης. Στην Χώρα της Άνδρου υπάρχει η Καϊρειος Βιβλιοθήκη, η οποία διαθέτει 40.000 τόμους μεταξύ των οποίων και σχεδόν το σύνολο της βιβλιοθήκης του Θεόφιλου Καΐρη. Τα μέλη της οικογένειας Καΐρη έχουν πραγματοποιήσει αρκετές δωρεές στο νησί μεταξύ των οποίων στο Εμπειρίκειο Γηροκομείο κ.α. Ο Νικόλαος Αλ. Καΐρης είχε αφήσει κληροδότημα για ανέγερση και συντήρηση ορφανοτροφείου, το οποίο όμως διετέθη τελικά υπερ της ανέγερσης σχολής απορων κορασίδων Άνδρου, δωρεά του Αλκιβιάδη Εμπειρίκου.

Τα μέλη της συνδέθηκαν με επιγαμίες με τις οικογένειες Μπίστη, των πολιτικών του νησιού, Γουλανδρή και Εμπειρίκου. 

## Μέλη

* Θωμάς (Τωμαδάκης) Καΐρης
** Νικόλαος Καΐρης, πρόκριτος, σύζυγος Ασημίνας Καμπανάκη και γιος του Θωμά
*** Θεόφιλος Καΐρης, λόγιος και γιος του Νικολάου
*** Ευανθία Καΐρη, λόγιος, συγγραφέας και κόρη του Νικολάου
*** Δημήτριος Καΐρης, ευεργέτης του Καΐρειου Ορφανοτροφείου, έμπορος και γιος του Νικολάου
**** Θωμάς Καΐρης, γιος του Δημητρίου
***** Δημήτριος Καΐρης, γιος του Θωμά
***** Νικόλαος Καΐρης, ευεργέτης της Καΐρειου Βιβλιοθήκης και γιος του Θωμά
*** Μαρία Καΐρη, κόρη του Νικολάου
*** Ευγένιος Καΐρης, μοναχός και γιος του Νικολάου
*** Λασκαρώ Καΐρη, κόρη του Νικολάου

## Αναφορές
Δημήτρης Βαρτζόπουλος

Ο **Δημήτρης Βαρτζόπουλος** είναι Έλληνας βουλευτής και υφυπουργός.

## Βιογραφία
Γεννήθηκε το 1957 στη Θεσσαλονίκη και μεγάλωσε στην Καβάλα. Το 1981 αποφοίτησε με άριστα από την Ιατρική Σχολή του Αριστοτελείου Πανεπιστημίου Θεσσαλονίκης. Ανακηρύχτηκε διδάκτωρ του Πανεπιστημίου της Βόννης και έχει δημοσιεύσει πολλές επιστημονικές εργασίες σε επιστημονικά περιοδικά. Είναι ειδικευμένος σε θέματα Νομικής Ψυχιατρικής. Εργάστηκε ως επιστημονικός διευθυντής ιδιωτικής ψυχιατρικής κλινικής.

Εκλέχτηκε εκπρόσωπος στα διοικητικά συμβούλια του Συλλόγου Φοιτητών Ιατρικής και στα συνέδρια ΦΕΑΠΘ και ΕΦΕΕ από το 1975 έως το 1981. Διατέλεσε πρόεδρος της ΔΑΠ-ΝΔΦΚ Θεσσαλονίκης. Από το 1982 έως το 1985 συμμετείχε στην πολιτική οργάνωση της ομογένειας και εκλέχτηκε πρόεδρος της Τοπικής Οργάνωσης Νέας Δημοκρατίας Βόννης και της ΝΟΔΕ Δυτικής Γερμανίας. Από το 1985 υπήρξε μέλος της ΔΗΑΝΑ και το 1993 υποψήφιος βουλευτής Β΄ Θεσσαλονίκης με την Νεα Δημοκρατία. Υπήρξε Διοικητής της Β΄ Υγειονομικής Περιφέρειας Κεντρικής Μακεδονίας την περίοδο 2004 - 2005 και της Γ΄ Υγειονομικής Περιφέρειας Μακεδονίας την περίοδο 2007 - 2009. Το 2009 διατέλεσε συντονιστής της Επιτροπής Οικονομικών Θεμάτων και Προμηθειών του Υπουργείου Υγείας και Κοινωνικής Αλληλεγγύης. Την περίοδο 2004 - 2009 υπήρξε αντιπρόεδρος της Επιτροπής Ψυχικής Υγείας του Κεντρικού Συμβουλίου Υγείας.   

Ήταν υφυπουργός Υγείας και Κοινωνικής Αλληλεγγύης στην κυβέρνηση Παπαδήμου. Εξελέγη βουλευτής Β΄ Θεσσαλονίκης με τη Νέα Δημοκρατία στις εκλογές του 2019, του Μαϊου και του Ιουνίου 2023. Ορίστηκε υφυπουργός Υγείας στη δεύτερη κυβέρνηση Μητσοτάκη.

## Παραπομπές


## Εξωτερικοί σύνδεσμοι
* 
* Προφίλ του Δημήτρη Βαρτζόπουλου στο Υπουργείο Υγείας
* Προφίλ του Δημήτρη Βαρτζόπουλου στη Βουλή των Ελλήνων

Κατηγορία:Έλληνες υφυπουργοί Υγείας και Κοινωνικής Αλληλεγγύης
Κατηγορία:Έλληνες υφυπουργοί Υγείας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Β΄ Θεσσαλονίκης
Οδυσσέας Ιωαννίδης

Ο **Οδυσσέας Ιωαννίδης** ήταν Ελληνοκύπριος γιατρός και πολιτικός. Διετέλεσε Δήμαρχος Λευκωσίας και Υπουργός Γεωργίας και Φυσικών Πόρων.

## Βιογραφικά στοιχεία
Ο Οδυσσέας Ιωαννίδης γεννήθηκε στη Λευκωσία το 1927. Φοίτησε στο Παγκύπριο Γυμνάσιο. Σπούδασε ιατρική στο Πανεπιστήμιο Αθηνών. Το 1956 ξεκίνησε να εργάζεται ως χειρούργος στη Λευκωσία.

Διετέλεσε πρόεδρος της Σχολικής Εφορείας Λευκωσίας, πρόεδρος της Δημοτικής Επιτροπής Λευκωσίας και μέλος διαφόρων δημοσίων συμβουλίων.

Είναι νυμφευμένος με τη Νίνα, το γένος Αναστασίου Στεφανίδη, και έχει δύο παιδιά.

## Πολιτική διαδρομή
Το 1964 διορίστηκε Δήμαρχος Λευκωσίας, θέση στην οποία παρέμεινε έως το 1970. 

Το 1969 ίδρυσε την Προοδευτική Παράταξη τις οποίας διετέλεσε και πρόεδρος. Στις βουλευτικές εκλογές του 1970 εξέλεξε 7 από τις 35 έδρες της βουλής.

Στις 16 Ιουνίου 1972 διορίστηκε Υπουργός Γεωργίας και Φυσικών Πόρων στην Κυβέρνηση Αρχιεπισκόπου Μακαρίου Γ΄ 1968, θέση στην οποία παρέμεινε και στην Κυβέρνηση Αρχιεπισκόπου Μακαρίου Γ΄ 1973 έως τις 15 Ιουλίου 1974, ημέρα του πραξικοπήματος.

Το όνομα του περιλαμβανόταν στην λίστα του υπουργικού συμβουλίου που ανακοίνωσε ο Νίκος Σαμψών για τη θέση του Υπουργού Υγείας.

## Παραπομπές

## Πηγές
*

|-

|-

Κατηγορία:Υπουργοί Γεωργίας και Φυσικών Πόρων (Κύπρος)
Κατηγορία:Δήμαρχοι Λευκωσίας
Κατηγορία:Κύπριοι ιατροί
Κατηγορία:Κυβέρνηση Αρχιεπισκόπου Μακαρίου Γ΄ 1968
Κατηγορία:Κυβέρνηση Αρχιεπισκόπου Μακαρίου Γ΄ 1973
Γκρενόμπλ Φουτ 38

Η **Γκρενόμπλ Φουτ 38** (ή **GF38**) είναι μια γαλλική ποδοσφαιρική ομάδα, γεννημένη από τη συγχώνευση το 1997 ανάμεσα στην *Ολιμπίκ Γκρενόμπλ Ιζέρ* και την *Νορκάπ Γκρενόμπλ*. Η ομάδα, που έχει πρόεδρο τον Αλάν Φεσσλέρ, αγωνίζεται στην 2η Κατηγορία Γαλλίας (Ligue 2). 

Αρχικά στην Ερασιτεχνική Κατηγορία, η ομάδα φτάνει πολύ γρήγορα στην Λιγκ 2 υπό τις οδηγίες του Αλάν Μισέλ. Το 2004, ένας νέος επενδυτής, το Ιαπωνικό group Index Corporation, αγοράζει το πλειοψηφικό πακέτο των μετοχών της ομάδας. Τοποθετεί τον Καζουτόσι Γουατανάμπε στην προεδρία του συλλόγου. Το 2008, κι ενώ η ομάδα εγκαταλείπει το Σταντ Λεντιγκιέρ για το Σταντ Ντεζ Αλπ, η ομάδα του Μέσα Μπαζντάρεβιτς καταφέρνει να ανέβει στη Λιγκ 1. Η πρώτη σεζόν της ομάδας στην ελίτ του γαλλικού ποδοσφαίρου βαίνει καλώς, με μια 13η θέση στο πρωτάθλημα και έναν ημιτελικό του Κυπέλλου Γαλλίας. Η δεύτερη αποδεικνύεται πολύ πιο δύσκολη, με την ομάδα να τερματίζει 20η και τελευταία, και ξανακατεβαίνει στη Λιγκ 2. Η επιστροφή στη L2 είναι εξίσου δύσκολη, με μια νέα 20η θέση. Σε οικονομική δυσκολία, η ομάδα υποβιβάζεται από την Νασιονάλ στην Ερασιτεχνική Κατηγορία Γαλλίας (CFA) από την DNCG, και στη συνέχεια διαλύεται από το Εμπορικό Επιμελητήριο του Γκρενόμπλ, προκαλώντας τον υποβιβασμό της ομάδας στην Ερασιτεχνική Κατηγορία Γαλλίας 2 (CFA2).

## Παίκτες
### Τωρινή Ομάδα

### Δεύτερη Ομάδα
	

## Διάφορα
* Η **GF38** έχει για μότο το « Μαζί, ας φτάσουμε στην κορυφή » (« Ensemble, gagnons les sommets »).
* Ένας επίσημος ύμνος επιλέχτηκε από την **GF38** : *Ensemble au sommet* (Μαζί στην κορυφή) από το γκρούπ K'tan.
* Το γήπεδο της **GF38** είναι το Σταντ Ντεζ Αλπ (Γκρενόμπλ)

## Παραπομπές


## Εξωτερικοί σύνδεσμοι

*Επίσημη Ιστοσελίδα 

Κατηγορία:Ιδρύσεις ποδοσφαιρικών ομάδων το 1892
Κατηγορία:Ιδρύσεις ποδοσφαιρικών ομάδων το 1997
Εξέβιερ ΜακΝτάνιελ

Ο **Εξέβιερ ΜακΝτάνιελ** *(Xavier Maurice McDaniel)* είναι πρώην καλαθοσφαιριστής, που γεννήθηκε στις 4 Ιουνίου 1963 στην Κολούμπια της Νότιας Καρολίνας στις ΗΠΑ. Αγωνιζόταν στις θέσεις του σμολ φόργουορντ και του πάουερ φόργουορντ με ύψος 2,01 μέτρα.

## Καριέρα
Αγωνίστηκε με την ομάδα του Πανεπιστημίου Wichita State από το 1981 έως το 1985. Κατέκτησε 2 φορές το βραβείο Missouri Valley Conference Player of the Year το 1984 και 1985, ενώ το 1985 αναδείχτηκε μέλος της καλύτερης ομάδας του NCAA.

Το 1985 επιλέχθηκε στην 4η θέση των ντραφτς του ΝΒΑ από τους Σιάτλ Σούπερσονικς, όπου είχε σημαντική παρουσία, καθώς την πρώτη χρονιά του αναδείχθηκε μέλος της καλύτερης ομάδας νεοεμφανιζόμενων και είχε μέσο όρων πόντων 17,1. Ακολούθησαν 5 σεζόν, κατά τις οποίες σημείωνε πάνω από 20 πόντους μέσο όρο, με καλύτερη την περίοδο 1986-87 με 23 πόντους μ.ό. Το 1988 συμμετείχε στο Ολ Σταρ Γκέιμ και το 1989 αγωνίστηκε στους τελικούς της Δυτικής Περιφέρειας του ΝΒΑ.

Στη συνέχεια μεταγράφηκε στους Φοίνιξ Σανς και κατόπιν στους Νιου Γιορκ Νικς. Ακολούθησαν τρεις σεζόν, κατά τις οποίες υπήρξε αθλητής των Μπόστον Σέλτικς. Την περίοδο 1995-96 αγωνίστηκε στην Ελλάδα με τον Ηρακλή και συμμετείχε στον τελικό του Κυπέλλου Ελλάδας. Την επόμενη χρονιά επέστρεψε στο ΝΒΑ για να αγωνιστεί για δύο σεζόν με τους Νιου Τζέρσεϊ Νετς.

## Παραπομπές


## Εξωτερικοί σύνδεσμοι
* Η καριέρα του στο ΝΒΑ
* βιογραφικό
  

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές αμερικανικών συλλόγων 
Κατηγορία:Καλαθοσφαιριστές του NBA 
Κατηγορία:Καλαθοσφαιριστές Σιατλ Σούπερσονικς
Κατηγορία:Καλαθοσφαιριστές Φοίνιξ Σανς
Κατηγορία:Καλαθοσφαιριστές Νιου Γιορκ Νικς
Κατηγορία:Καλαθοσφαιριστές Μπόστον Σέλτικς
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές Νιου Τζέρσεϊ Νετς
Κατηγορία:Καλαθοσφαιριστές All-Star Game (NBA)
Κατηγορία:Ξένοι καλαθοσφαιριστές στην Ελλάδα
Ζαχάρ Αρκάς

Ο **Ζαχάρ (Ζαχαρίας) Αντρέεβιτς (Ανδρέου) Αρκάς** (ρωσ. Захар Андреевич Аркас, Λιτόχωρο 1793 – Νικολάγιεφ 1866) ήταν ελληνικής καταγωγής  Ρώσος αξιωματικός του ναυτικού, ιστορικός, αρχαιολόγος και αντιστράτηγος του Ναυτικού της Ρωσικής Αυτοκρατορίας (1860).

## Βιογραφία
Γεννήθηκε το 1793 στο Λιτόχωρο Πιερίας. Πέρασε τα παιδικά του χρόνια και την εφηβεία στη Ρωσία.
Το 1806  κατατάχθηκε εθελοντικά στο στόλο της Μαύρης Θάλασσας της Ρωσικής Αυτοκρατορίας .
Το 1816 – απόφοιτος σχολής πλοηγών του Νικολάγιεβ .
Το 1828 - 1829 - συμμετείχε στον Ρωσοτουρκικό πόλεμο, διακρίθηκε κατά τη διάρκεια των βομβαρδισμών και τη κατάληψη του φρουρίου Βάρνα.
Το 1839  παραιτήθηκε από τη στρατιωτική θητεία για λόγους υγείας με τον βαθμό του υπολοχαγού.
Το 1851  διορίστηκε διευθυντής της ναυτικής  βιβλιοθήκης  Σεβαστούπολης, με ανάκληση  στην ενεργό στρατιωτική υπηρεσία.
Πριν την πολιορκία της Σεβαστούπολης την μετέφερε  στην πόλη του Νικολάγιεφ. 
Έλαβε μέρος  στην Άμυνα της Σεβαστούπολης κατά τον Πόλεμο της Κριμαίας, 1854-1855.
Έζησε μέχρι το θάνατό του, 23 Μάρτη 1866, στο Νικολάγιεφ.

## Πηγές
* Εγκυκλοπαιδεία ЭСБЕ, Аркас

Κατηγορία:Ρώσοι στρατιωτικοί
Καλαθοσφαίριση στους Θερινούς Ολυμπιακούς Αγώνες 1992 / άνδρες

right|180px

Το **τουρνουά [[καλαθοσφαίριση]]ς ανδρών της [[Θερινοί Ολυμπιακοί Αγώνες 1992|25ης Ολυμπιάδας]]** έλαβε χώρα στο *Pavello Olimpic de Badalona* της Βαρκελώνης μεταξύ 26 Ιουλίου και 8 Αυγούστου 1992, με τη συμμετοχή δώδεκα εθνικών ομάδων. Ήταν η πρώτη διεθνής διοργάνωση στην μπασκετική ιστορία που επιτράπηκε η συμμετοχή αθλητών του NBA και η τελευταία Ολυμπιάδα που οι εκπρόσωποι της Ευρώπης δεν ορίζονταν από το Ευρωμπάσκετ, αλλά από ειδική προκριματική διαδικασία.

Νικήτρια αναδείχθηκε η «ομάδα-όνειρο» (*dream-team*) των Ηνωμένων Πολιτειών (10ο χρυσό), η αναμφισβήτητα ισχυρότερη δωδεκάδα που έχει παρουσιαστεί ποτέ. Με ονόματα όπως οι Μάικλ Τζόρνταν, Μάτζικ Τζόνσον, Καρλ Μαλόουν, Πάτρικ Γιούιν και Λάρι Μπερντ, οι ΗΠΑ ολοκλήρωσαν το τουρνουά αήττητες με μέσο όρο 117 πόντων ανά αγώνα! Τα υπόλοιπα μετάλλια κατέληξαν στην Κροατία και τη Λιθουανία, στην πρώτη εμφάνισή τους μετά τη διάλυση της Γιουγκοσλαβίας και της Σοβιετικής Ένωσης αντίστοιχα. Τέταρτη τερμάτισε η Ενοποιημένη Ομάδα, ένα σύνολο που είχε συσταθεί ad hoc για τους Ολυμπιακούς του '92 και περιελάμβανε τα πρώην σοβιετικά κράτη πλην των βαλτικών.

Η νίκη της Αγκόλας επί της Ισπανίας υπήρξε η πρώτη νίκη αφρικανικής ομάδας επί ευρωπαϊκής στην ιστορία του ανδρικού τουρνουά (δεν υπολογίζονται οι πρώτες ολυμπιάδες, όταν η Αίγυπτος συμμετείχε ως χώρα της ευρωπαϊκής ζώνης) και η μόλις τρίτη επί ομάδας άλλης ηπείρου.

## Συμμετέχοντες
Η FIBA παραχώρησε αυτοδίκαιη συμμετοχή μόνο στη διοργανώτρια χώρα, αφού τόσο η κάτοχος του τίτλου Σοβ. Ένωση όσο και η εν ενεργεία παγκόσμια πρωταθλήτρια Γιουγκοσλαβία είχαν διαλυθεί το 1991. Τα υπόλοιπα έντεκα εισιτήρια δόθηκαν στους καλύτερους των ηπειρωτικών ζωνών - όλες οι ζώνες χρησιμοποίησαν ως κριτήριο το πρωτάθλημά τους εκτός απ' την ευρωπαϊκή, η οποία διεξήγαγε (για τελευταία φορά) ειδικό τουρνουά. Πιο συγκεκριμένα:

### Αυτοδίκαιη συμμετοχή
*  - διοργανώτρια των Αγώνων

### Πρόκριση μέσω των ηπειρωτικών διοργανώσεων

## Προκριματικός γύρος

* Χωρισμός με κλήρωση και πρόνοια ομοιόμορφης κατανομής για ομάδες από την ίδια ήπειρο.
* Στις ισοβαθμίες δύο ομάδων, κριτήριο κατάταξης αποτελεί ο μεταξύ τους αγώνας.

## Τελικός γύρος - Αγώνες κατάταξης

### Αγώνες θέσεων 5 - 8

### Αγώνες θέσεων 9 - 12

## Τελική κατάταξη

## Εξωτερικοί σύνδεσμοι
* 1992 Olympic Games: Tournament for Men - επίσημος ιστοχώρος της FIBA

1992
Χημειοτροπισμός

Στη βοτανική, **χημειοτροπισμός**  ονομάζεται η χαρακτηριστική ικανότητα που παρουσιάζουν διάφορα βακτήρια και φυτά να αντιδρούν κατά διεύθυνση ανάπτυξης σε σχέση με ένα χημικό ερεθισμό.

Τέτοια φαινόμενα χημειοτροπισμού παρατηρούνται για παράδειγμα στα άνθη κατά την ανάπτυξη του γυρεοοωλήνα ακριβώς μετά την επικονίαση, που συμβαίνει λόγω της επίδρασης των χημικών ουσιών του στίγματος.

* Ετυμολογικά ο όρος, διεθνής σήμερα, είναι ελληνογενής σύνθετος, εκ του *χημεία* + *τροπή* + *ισμός* (κατάληξη).

## Δείτε επίσης
* Τακτισμός
* Χημειοτακτισμός

## Πηγές
* "Εγκυκλοπαίδεια Πάπυρος Larousse Britannica" τομ.61ος, σελ.102.
*"Λεξικό Βιολογίας Collins", σ.202  - Εκδόσεις Ι. Φλώρος - Αθήνα

## Εξωτερικοί σύνδεσμοι
* 

Κατηγορία:Φυσιολογία φυτών
Κατηγορία:Επικονίαση
Πελόμα Μποκιού

Οι **Πελόμα Μποκιού** ήταν ελληνικό συγκρότημα ροκ μουσικής της δεκαετίας του '70. Το όνομα του αποτελείται απο συλλαβές από τα επώνυμα των ιδρυτικών μελών του: Νίκος Δα*ΠΕ*ρης, Νίκος ''ΛΟ''γοθέτης, Τάκης *ΜΑ*ρινάκης, Βλάσης ''ΜΠΟ''νάτσος, Γιάννης Κιουρκτσόγλου.

Στα τέλη του 1970 κυκλοφόρησαν την επιτυχία «Γαρύφαλλε, Γαρύφαλλε». Ακόμα έχουν κυκλοφορήσει το άλμπουμ "Πελόμα Μποκιού" το 1972, με σύνθεση στην οποία μετείχαν οι Τάκης Ανδρούτσος (πριν από τη συμμετοχή του στα Μπουρμπούλια,  απεβίωσε στις 23 Νοεμβρίου 2017), Γιώργος Στεφανάκης και Ηλίας Μαρινάκης (απεβίωσε στις 18 Ιανουαρίου 2021) που αντικατέστησαν τον Γιάννη Κιουρκτσόγλου και τον Νίκο Λογοθέτη. Μεταξύ των κομματιών του δίσκου είναι τα: «Φυλαχτό», «Πυρετός 42», «Ανατριχίλα», «Ύμνος στη ζωή» και «Κάποιος πεθαίνει». 

## Παραπομπές


Κατηγορία:Ελληνικά rock συγκροτήματα
Χημειοτακτισμός

μικρογραφία|Η διαδικασία του χημειοτακτισμού
**Χημειοτακτισμός** (αγγλ.: *chemotaxis*), ονομάζεται στη Βιολογία η χαρακτηριστική κίνηση κυττάρου, ή ενός οργανισμού σε σχέση με την παρουσία κάποιας συγκεκριμένης χημικής ουσίας. Σε ένα τέτοιο ερεθισμό δυνατόν να παρατηρηθεί είτε απομάκρυνση, είτε έλξη. Η μεν απομάκρυνση καλείται «χημειοαπωθητική αντίδραση», ή «αρνητικός χημειοτακτισμός», ενώ η έλξη καλείται «χημειοελκτική αντίδραση» - κίνηση, ή «θετικός χημειοτακτισμός».

Τέτοια φαινόμενα χημειοτακτισμού παρατηρούνται για παράδειγμα όταν κάποια έντομα π.χ. μέλισσες πλησιάζουν προϊόντα με ελκυστικές οσμές, περίπτωση θετικού χημειοτακτισμού. Σημειώνεται ότι τα κύτταρα μπορούν ακόμα και να ανιχνεύσουν και τις τυχόν αλλαγές της πυκνότητας μιας χημικής ουσίας εκλαμβάνοντας αυτό ως ερεθισμό και να μεταβάλλουν έτσι την κινητικότητά τους, όπως π.χ. συμβαίνει στα βακτήρια που αλλάζουν τρόπο κίνησης.

* Ετυμολογικά ο όρος, διεθνής σήμερα, είναι ελληνογενής σύνθετος, εκ του *χημεία* + *τάξη* + *ισμός* (κατάληξη).

## Σημείωση
Σχετικά με τους όρους χημειοτροπισμός και χημειοτακτισμός διευκρινίζεται ότι ο πρώτος αναφέρεται αποκλειστικά στα φυτά, ενώ ο δεύτερος είναι γενικότερος όρος της βιολογίας όπου και φέρεται ειδικότερα ως αποτέλεσμα της αντίδρασης κατά την έννοια του πρώτου.

## Πηγές
* "Εγκυκλοπαίδεια Πάπυρος Larousse Britannica" τομ.61ος, σελ.102.
*"Λεξικό Βιολογίας Collins", σ.202  - Εκδόσεις Ι. Φλώρος - Αθήνα

Κατηγορία:Κίνηση
Κατηγορία:Κυτταρολογία
Κατάλογος Κυβερνητών της Νεμπράσκα

Ακολουθεί ένας **κατάλογος των Κυβερνητών της [[πολιτεία ΗΠΑ|Πολιτείας]] της [[Νεμπράσκα]]**.

Πριν γίνει ξεχωριστή διοικητική διαίρεση, το Έδαφος της Νεμπράσκα ήταν μέρος του Εδάφους της Λουιζιάνα (μετονομάσθηκε σε Έδαφος του Μιζούρι) από το 1805 μέχρι το 1821· βλέπε Κατάλογος Κυβερνητών του Μιζούρι για αυτήν την περίοδο. Μεταξύ 1821 και 1854, η γη ήταν ανοργάνωτο έδαφος.

## Κατάλογος Κυβερνητών

## Βλέπε επίσης
*Κατάλογος Αναπληρωτών Κυβερνητών της Νεμπράσκα
*Κυβερνήτες του Εδάφους της Νεμπράσκα

## Σημειώσεις


## Άλλα υψηλά αξιώματα που ανέλαβαν
Αυτός είναι ένας πίνακας των κογκρεσιακών, των άλλων θέσεων κυβερνητών, και άλλων ομοσπονδιακών αξιωμάτων που κατείχαν οι κυβερνήτες. All representatives and senators mentioned represented Nebraska except where noted. * denotes those offices which the governor resigned to take.

## Εν ζωή πρώην κυβερνήτες

Μέχρι τον Απρίλιο 2011, έξι πρώην κυβερνήτες ήταν εν ζωή, με γηραιότερο τον Τσαρλς Θόουν (1979&ndash;1983, γεννήθηκε το 1924). Ο πιο πρόσφατα θανών κυβερνήτηςς ήταν ο Τζ. Τζέιμς Έξον (1971&ndash;1979), στις 10 Ιουνίου 2005.

## Εξωτερικοί σύνδεσμοι
*Nebraska Blue Book (PDF)


Κατηγορία:Κατάλογοι που αφορούν τις Ηνωμένες Πολιτείες
Λιμός της Αντιόχειας 362–363

Ο **λιμός του 362-363** που ξέσπασε στην Αντιόχεια την επί Ορόντου και στα περίχωρα αναφέρεται από αρχαίους ιστορικούς.
## Η εξέλιξη του λιμού
Τα αίτια δεν είναι ακριβώς γνωστά, αλλά πιστεύεται ότι τη χρονιά εκείνη δεν έγιναν οι σοδειές, ενώ στη περιοχή βρίσκονταν ο αυτοκράτορας Ιουλιανός με το στρατό του που σχεδίαζε επίθεση εναντίον των Περσών. Οι κάτοικοι της περιοχής έστειλαν παράκληση προς τον Ιουλιανό, για να τους βοηθήσει. Ο Ιουλιανός διέταξε τους προύχοντες της περιοχής να λάβουν μέτρα για το επισιτισμό των πεινασμένων. Οι προύχοντες όμως, αν και είχαν πλούσια αποθέματα, προτίμησαν να τα κρατούν στις αποθήκες τους και να τα βγάζουν λίγα λίγα για να ανεβαίνουν οι τιμές και να αυξάνουν τα κέρδη τους. Μετά από μερικούς μήνες, ενώ η κατάσταση δεν καλυτέρευε και ο κόσμος πεινούσε, ο αυτοκράτορας αποφάσισε να αναμειχθεί, και καθόρισε μια σταθερή χαμηλή τιμή για τα δημητριακά. Αποτέλεσμα ήταν οι έμποροι να αποσύρουν το εμπόρευμά τους και να το διοχετεύσουν σχεδόν αποκλειστικά στη μαύρη αγορά, ζητώντας ακόμα μεγαλύτερες τιμές. Ο Ιουλιανός διέταξε την εισαγωγή δημητριακών από τη Χαλκίδα, την Ιεράπολη και από την Αίγυπτο. Το μέτρο αυτό επέφερε κάποια ανακούφιση, η οποία όμως δεν διάρκεσε για πολύ. Οι προύχοντες αγόρασαν γρήγορα όλη την εισαγωγή και συνέχισαν το μαυραγορίτικο εμπόριο. Η πείνα θέριζε την πόλη και τη γύρω περιοχή. Οι χωρικοί εγκατέλειπαν τα σπίτια τους και κατέφευγαν στην πόλη σωρηδόν για να ζητιανέψουν κάτι να φαν. Τελικά ο Ιουλιανός ήρθε σε ρήξη με τους προύχοντες της περιοχής.

## Ιστορικές πηγές
Ο λιμός καταγράφτηκε από πολλούς ιστορικούς της αρχαιότητας. Ο Λιβάνιος και ο Αμμιανός Μαρκελλίνος κατακρίνουν τα οικονομικά μέτρα του Ιουλιανού, ενώ ο Ιουλιανός περιέγραψε τα γεγονότα και στον λόγο του Μισοπώγων απολογείται απευθυνόμενος στους Αντιοχείς.
## Πηγές
*Julian: *Der Barthasser* (Misopogon), 368D–370A
*Ammianus Marcellinus: *Res gestae*, XXII, XIV, 1–2
## Περαιτέρω βιβλιογραφία
* Dionysios Stathakopoulos: *Famine and pestilence in the Late Roman and early Byzantine Empire*, Aldershot 2004, σελ. 193-197.
* Glanville Downey: *The Economic crisis at Antioch under Julian*. In *Studies in Roman Economic and Social History in Honor of A. C. Johnson*, ed. P.P. Coleman-Norton, Princeton  1951, σελ. 312–321.
* Klaus Rosen: *Julian. Kaiser, Gott und Christenhasser*. Stuttgart 2006, σελ. 282ff.
* Geoffrey de Ste Croix: *The Class Struggle in the Ancient Greek World from the Archaic Age to the Arab Conquests*, Duckworth, London 1982, ISBN 071561701X, σελ. 219f.

Κατηγορία:Αντιόχεια
Αντιοχεια 362
Μισοπώγων

Ο **Μισωπώγων** είναι καυστικός σατυρικός λόγος του αυτοκράτορα Ιουλιανού προς τους Αντιοχείς.
 
## Ιστορική αναδρομή
Τον Ιούλιο του 362 ο αυτοκράτορας του Βυζαντίου, Ιουλιανός, βρίσκονταν με το στρατό του στην Αντιόχεια, όπου σχεδίαζε επίθεση κατά των Περσών και την μεταφορά της πρωτεύουσας από την Κωνσταντινούπολη στην Αντιόχεια. Κατά τη διαμονή του ο φιλέλληνας Ιουλιανός αντιμετώπισε συνθήκες λοιμού, και την εχθρική στάση των χριστιανών προυχόντων της περιοχής, οι οποίοι τον χλεύαζαν για τα εθνικά του θρησκευτικά φρονήματα. Για τη γενειάδα του δε, έλεγαν ειρωνικά, ότι μπορούσε να πλέξει κάποιος σχοινιά. 

Ο Ιουλιανός, παρά τα οικονομικά μέτρα που έλαβε, δεν μπόρεσε να κατανικήσει την κερδοσκοπία των πλούσιων Αντιοχέων και τον λοιμό που μάστιζε την γύρω περιοχή. Για να απολογηθεί έγραψε τον λόγο του αυτό, στον οποίο καυτηριάζει τους Αντιοχείς, αποδίδοντάς τους αγνωμοσύνη και αχαριστία. Το γραπτό του αναρτήθηκε ολόκληρο στα προπύλαια του παλατιού, σε μέρος δημόσιο που να μπορεί να διαβαστεί από τον κάθε κάτοικο της Αντιοχείας. Ένα μήνα μετά, ο Ιουλιανός αποχώρησε για την εκστρατεία, στην οποία και έχασε τη ζωή του.

Κατηγορία:Ιστορία της Βυζαντινής Αυτοκρατορίας
Πικροδάφνη

Η **πικροδάφνη** ή **ροδοδάφνη** (επιστημονική ονομασία *Nerium oleander*, *Νήριον το ολέανδρον* συνών. *Νήριον η ροδοδάφνη*) ανήκει στο γένος Νήριον (Nerium). Το είδος *[[Ράιτια η αντιδυσεντερική]]* (*Wrightia antidysenterica*) συν. *Νήριον το αντιδυσεντερικόν* (*Nerium antidysentericum*) είχε συμπεριληφθεί στο γένος παλαιότερα. Η ροδοδάφνη είναι ένας αειθαλής θάμνος της οικογένειας των αποκυνίδων που μπορεί να φτάσει σε ύψος 5 μέτρων, με τοξικά μέρη. Μεγαλώνει σε ηλιόλουστα μέρη με υγρό υπόστρωμα, όπως οι όχθες ποταμών σε χαμηλό υψόμετρο. Αντέχει επίσης τα ελαφρώς υφάλμυρα εδάφη. Επιπλέον, έχει μεγάλη αντοχή στην ξηρασία και μπορεί να βρεθεί και σε ημιάνυδρα εδάφη. Πολλαπλασιάζεται πολύ εύκολα με μοσχεύματα. Έχει λογχοειδή, δερματώδη φύλλα και μονά ροζ-κόκκινα άνθη. Υπάρχουν και ποικιλίες με άσπρα, κίτρινα, μωβ και διπλά άνθη, οι οποίες καλλιεργούνται. Στην Ελλάδα είναι αυτοφυής, όπως και σε πολλά άλλα μέρη του κόσμου. Η τοξικότητα της πικροδάφνης οφείλεται στην τοξική ουσία νηριίνη, και έχει ως στόχο να προστατεύσει το φυτό από τις επιθέσεις ζώων.

## Παραπομπές


## Εξωτερικοί σύνδεσμοι
* 
* 

Κατηγορία:Αποκυνοειδή
Κατηγορία:Μεσογειακή χλωρίδα
Κατηγορία:Φαρμακευτικά φυτά
Κατηγορία:Καλλωπιστικά φυτά
Κατηγορία:Δηλητηριώδη φυτά
Κατηγορία:Άνθη
Κατηγορία:Φυτά κήπου
Κατηγορία:Μακία βλάστηση
Κατηγορία:Ελληνική χλωρίδα
Φόλκε Μπερναντότ

Ο **Φόλκε**, σουηδ. Folke (2 Ιανουαρίου 1895 - 17 Σεπτεμβρίου 1948) από τον Οίκο των Μπερναντότ ήταν κόμης του Βίσμποργκ και Σουηδός διπλωμάτης.

## Βιογραφία
Ήταν ο δεύτερος γιος του Όσκαρ Μπερναντότ κόμη του Βίσμποργκ και της Έμπα Μουνκ, κόρης του συνταγματάρχη Καρλ Γιάκομπ Μουνκ. Λόγω του μοργανατικού γάμου, ο Όσκαρ έχασε τους τίτλους του πρίγκιπα της Σουηδίας και δούκα του Γκότλαντ και έλαβε τους τίτλους του πρίγκιπα Μπερναντότ και κόμη του Βίσμποργκ γι' αυτόν και τους απογόνους του.

Κατά τον Β΄ Παγκόσμιο Πόλεμο διαπραγματεύθηκε την απελευθέρωση 31.000 αιχμαλώτων από τα στρατόπεδα συγκέντρωσης· μεταξύ αυτών και 450 Εβραίων από το στρατόπεδο Τερεζίενστατ. Ελευθερώθηκαν το 1945. Το ίδιο έτος ο Χάινριχ Χίμλερ του έκανε πρόταση παράδοσης, η οποία τελικά απορρίφθηκε.

Κατά την Αραβο-Ισραηλινή σύρραξη των ετών 1947-48, εξελέγη ομόψυχα ως διαμεσολαβητής από το Συμβούλιο Ασφαλείας του ΟΗΕ. Κατά την εκτέλεση των καθηκόντων του το 1948 στην Ιερουσαλήμ, εκτελέστηκε από την παραστρατιωτική Σιωνιστική ομάδα Λέχι.

## Οικογένεια
Νυμφεύτηκε το 1928 την Εστέλ Ρομαίν Μάνβιλ (1904-1984) και είχε τέκνα:
* Φόλκε γενν. 1931, κόμης του Βίσμποργκ. Νυμφεύτηκε τη Χριστίνα Γκλανς.
* Μπέρτιλ Οσκαρ γενν. 1935, κόμης του Βίσμπορκ. Νυμφεύτηκε πρώτα τη Ρόουζ-Μαρί Χήρινγκ και μετά τη Ζιλ Τζεορτζίνα Ρόουντς-Μάντοξ.

Η χήρα του Εστέλ Ρομαίν Μάνβιλ έκανε δεύτερο γάμο το 1973.

Πριν τον γάμο του είχε ένα φυσικό τέκνο από την ηθοποιό Λίλη-Χριστίνα Έρικσον-Ούντε (1892-1981):
* (νόθη) Ζανν-Μπιργκίττα-Σοφία-Κριστίνα Έρικσον 1921-1991. Όταν η μητέρα της Λίλη παντρεύτηκε τον Καρλ Γκ. Β. Μάτθιεσεν, αυτός την υιοθέτησε, έτσι το επώνυμο αυτής άλλαξε σε Μάτθιεσεν.

## Παραπομπές


## Εξωτερικοί σύνδεσμοι
* 

Κατηγορία:Οίκος των Μπερναντότ
Σουηδικό συσσίτιο

thumb|right|350px|Συσσίτιο στο Βερολίνο, 1946.
Το **Σουηδικό συσσίτιο** ήταν μια από τις μεγαλύτερες φιλανθρωπικές βοήθειες που διοργανώθηκε με αλλοδαπά κεφάλαια στη Γερμανία μετά το τέλος του δευτέρου Παγκοσμίου πολέμου. Στη διάρκεια τεσσάρων σχεδόν χρόνων διατέθηκε στους χειμερινούς μήνες φαΐ τέσσερις φορές την ημέρα για όλα τα παιδιά ηλικίας μεταξύ τριών και έξι χρονών στο βρετανικό τομέα του Βερολίνου, στο Αμβούργο, στην κοιλάδα του Ρουρ και αλλού. Συνολικά υπολογίζεται ότι δόθηκαν 80 εκατομμύρια μερίδες φαγητού.
## Η πείνα στους μήνες της παγωνιάς
Ο χειμώνας του 1946-47 ήταν από τους πιο παγερούς στη Γερμανία του 20ού αιώνα. Επί δύο μήνες το θερμόμετρο έπεσε κάτω από το μηδέν. Μετά από τους βομβαρδισμούς οι Γερμανοί έμεναν σε ερείπια χωρίς τοίχους, σκεπές, πόρτες και παράθυρα. Κάρβουνο για τη σόμπα δεν υπήρχε, ούτε ηλεκτρικό ρεύμα και νερό. Η βρεφική θνησιμότητα υπερέβαινε τα είκοσι τα εκατό. Το Συσσίτιο διοργανώθηκε από τον Φόλκε Μπερναντόττε, την οργάνωση Ρέντα Μπάρνεν (Rädda Barnen), και την εταιρεία *Save the Children*. Ο Μπερναντόττε διατελούσε τότε διευθυντής του Σουηδικού Ερυθρού Σταυρού. Για να σωθούν τα παιδιά από την πείνα έγιναν συσσίτια ζεστής σούπας με κρέας. Στα σχολεία μοιράζονταν φαΐ. Στο Βερολίνο, Αμβούργο, στην κοιλάδα του Ρουρ, και αργότερα και σε μικρότερες πόλεις. Τα τρόφιμα διατέθηκαν αρχικά από τα Βρετανικά στρατεύματα, και αργότερα από τον Ερυθρό στρατό και τον Αμερικάνικο έρανο του Χούβερ. Το Σουηδικό συσσίτιο έσωσε τα παιδιά από σίγουρο θάνατο.

## Η Σουηδική βοήθεια και η συνδρομή του Ερυθρού Σταυρού
Εκτός από τη Γερμανία, ο Φόλκε Μπερναντόττε διοργάνωσε το Σουηδικό συσσίτιο σε περισσότερες από ένδεκα χώρες της Ευρώπης. Το συσσίτιο διαμοιράζονταν δωρεάν, ενώ οι χιλιάδες βοηθοί που μοίραζαν το φαΐ ήταν αμίσθωτοι εθελοντές. Η διανομή του φαγητού γινόταν καθημερινά, ακόμα και στις πιο αντίξοες καιρικές συνθήκες, ενώ τα παιδιά έφερναν δικά τους πιάτα και κουτάλια και έπρεπε να φαν το φαΐ επί τόπου.

## Πηγές
* Carsten Stern: *Schwedenspeisung und Rotes Kreuz in Hamburg – Massenspeisungen  1946-1949 für Hamburger Kleinkinder in der Hungerzeit.*  Neumünster 2008, ISBN 978-3-529-05231-6 
* Folke Bernadotte: *An Stelle von Waffen*, Klemm-Verlag, Freiburg i. Br., 1948, Original: „I stället för vapen“

Κατηγορία:Ιστορία της Γερμανίας
Καχεξία

μινιατούρα|Καχεκτικός (φωτογραφία τέλη 19ου αι.)Με τον όρο **καχεξία** περιγράφεται στην ιατρική το αποτέλεσμα του χρόνιου υποσιτισμού συνήθως λόγω κάποιας σοβαρής ασθένειας. Χαρακτηριστικά της καχεξίας είναι η σημαντική απώλεια βάρους, η έντονη ωχρότητα, η αδυναμία και οι λιποθυμικές τάσεις . Πολύ συχνά με τον όρο καχεξία αναφέρεται και η νόσος που την προκάλεσε (καρκινική καχεξία, πνευμονική καχεξία κ.τ.λ.)

Η σημαντική διαφορά της καχεξίας από την ασιτία είναι ότι στην ασιτία με την κατάλληλη διατροφική αγωγή επαναπροσλαμβάνεται βάρος και ο οργανισμός επανακάμπτει, ενώ στη καχεξία η απώλεια βάρους είναι δύσκολα αναστρέψιμη.

## Αίτια της καχεξίας
Συνήθη αίτια της καχεξίας είναι:
* χρονικές παθήσεις (καρκίνος, πνευμονικές ασθένειες, ρευματική αρθρίτιδα)
* λοιμός
* διατροφικές διαταραχές (βουλιμία, ανορεξία)
* χρόνιες παθήσεις του πεπτικού συστήματος (διαταραχές στομάχου, εντερίτιδα)
* χρόνιες καρδιακές παθήσεις
* γηρατειά
## Αποτελέσματα της καχεξίας
Η καχεξία έχει ως αποτέλεσμα την απώλεια των λιπαρών αποθεμάτων και της μυικής μάζας. Ο ερυθρός μυελός των οστών συρρικνώνεται και αλλοιώνεται. Τα εσωτερικά όργανα ατροφούν. Ο καρδιακός μυς αδυνατίζει.

## Θεραπεία
Η καχεξία θεραπεύεται με αποκλειστικά μέτρα διατροφής .

## Παραπομπές


Κατηγορία:Συμπτώματα
Αντώνιος Ψαρός

Ο **Αντώνιος Ψαρός** (... - 1822) ήταν Έλληνας αξιωματικός του ρωσικού ναυτικού, σύμβουλος επικρατείας και διπλωμάτης.

## Βιογραφία
Γεννήθηκε στη Μύκονο, όπου πέρασε τα παιδικά του χρόνια και την εφηβεία. Κατά τη διάρκεια του Ρωσοτουρκικού πολέμου, κατατάχθηκε εθελοντικά στον στόλο της Ρωσικής Αυτοκρατορίας. Το 1770 διακρίθηκε κατά την κατάληψη του Μυστρά. Διοικητής του πολεμικού "Ελλάδα", το 1771 κατέπλευσε στο Αιγαίο, και το επόμενο έτος ήταν στον στόλο του στρατηγού Ρίζου στα ανοικτά των ακτών της Συρίας, και έλαβε μέρος στον βομβαρδισμό της Βηρυτού Ανέλαβε τη διοίκηση της φρεγάτας "Μη μ 'αγγίζεις» στη Νάουσα Πάρου.

Προάγεται 31 Δεκέμβρη 1772 στον βαθμό του πλωτάρχη. Τον Φεβρουάριο του 1773 του χορηγήθηκε το παράσημο του Αγίου Γεωργίου 4ου βαθμού (№ 118 στον κατάλογο των κατόχων του Τάγματος του Αγίου Γεωργίου). Ο Ψαρός παραιτήθηκε στις 31 του Μάρτη του 1777. Το 1780, είχε επιστρέψει στην υπηρεσία και το 1783 ανέλαβε τη θέση του επιτετραμμένου στο νησί της Μάλτας "επί του Τάγματος της Μάλτας", αφού έλαβε τον βαθμό του πλοιάρχου.

Τον Σεπτέμβρη του 1787 ο Ψαρός προήχθη στον βαθμό του ταξίαρχου. Τον Νοέμβριο του 1787 ήταν επιφορτισμένος για τον εφοδιασμό στην Ιταλία και Σικελία του ρωσικού στόλου στη Μεσόγειο Θάλασσα, λόγο έναρξης του δεύτερου Τουρκικού Πολέμου, στον οποίο συμμετείχε το 1788. Τον Απρίλιο του 1789 προήχθη στον βαθμό του στρατηγού και το 1790 διοικούσε τις ρωσικές ναυτικές δυνάμεις στη Μεσόγειο Θάλασσα και στο Αρχιπέλαγος, αλλά τον Δεκέμβριο η διοίκηση αφαιρέθηκε μετά από εντολή του Ποτέμκιν, ο οποίος έκρινε ότι δεν ήταν κατάλληλος για τη θέση αυτή. Ό Ψαρός επιστρέφει στο Υπουργείο Εξωτερικών στη θέση του επιτετραμμένου στο Τάγμα της Μάλτας. Μετά την υπογραφή σύμβασης Ρωσίας -Τάγματος της Μάλτας στις 15 Ιανουαρίου του 1797, ο αυτοκράτορας Παύλος Α΄ της Ρωσίας χορήγησε στον Ψαρό τον Σύμβουλος της Επικρατείας. Στη Μάλτα ο Ψαρός παρέμεινε μέχρι τη γαλλική κατοχή του νησιού τον Ιούλιο του 1797. Πέθανε το 1822.

## Πηγές
* Δημήτρη Φωτιάδη, Ιστορία του 21, ΜΕΛΙΣΣΑ, 1971, τομ. Α, σελ.115
* *Волков С. В.* Генералитет Российской империи. Энциклопедический словарь генералов и адмиралов от Петра I до Николая II. Том II. Л—Я. М., 2009
* *Лурье В. М.* Морской биографический словарь. Деятели Российского флота XVIII века. СПб., 2005
* Источник/РБСПбк
* *Степанов В. С., Григорович П. И.* В память столетнего юбилея императорского Военного ордена Святого великомученика и Победоносца Георгия. (1769—1869). СПб., 1869

Κατηγορία:Ρώσοι διπλωμάτες
Κατηγορία:Ρώσοι στρατιωτικοί